Dziyń Godki Ślōnskij
Czejś, witejcie w tyn szpecjalny fajer! Dzisio przileleżytość do trefu je niy bele jako, bo mōmy Miyndzynarodowy Dziyń Godki Ôjczystej. Jo żech je Ślōnzok, beztōż do mie to je ajnfach Dziyń Godki Ślōnskij. Skirz tego, chciołbych sie Wōm dzisio poasić ksiōnżkami po ślōnsku, kere znodłech we szranku i przeczytać po jednej zajcie z kożdej z tych ksiōnżek, coby rekōmandować Wōm nojlepsze ślōnskie teksty. Mōmy tukej poezyjo po ślōnsku, rozprowki, ôpowiadania dlo bajtli, Nowy Testamynt i fest hyrskigo “Dracha”. Beztōż dlo kożdego cosik.
Pamiyntejcie, że tej rozprowki niy musicie czytać. Umicie se jōm puścić we aucie, jak polygujecie w betach abo jak ciśniecie na kole 🔥
PODCAST PO ŚLŌNSKU NA SPOTIFY 🎵
PODCAST PO ŚLŌNSKU NA YOUTUBE 🎵
Moje ôblubiōne ksiōnżki po ślōnsku
We podcaście i na widyjo czytōm po zajcie z roztōmaitych ślōnskich ksiōnżek, ale pedziołech se, że przeciepowanie cytatōw tukej niy ma doporzōndku. Beztōż podciepuja yno linki do gyszeftōw, kaj znojdziecie wszyjskie te dziyła po tōniu:
“Mały Princ” – “Mały Książę” po ślōnsku
Antoine de Saint-Exupery & Grzegorz Kulik
“Umrzik we szranku”
Marcin Melōn
“Umrzik we szranku” a inksze przigody Komisorza Hanusika do kupiynio we ślōnskij ksiyngarni internecowej Silesia Progress 👉 KUKNIJ.
Inksze ksiōnżki Marcina Melōna
“Niedźwiodek Puch” – “Kubuś Puchatek” po ślōnsku
A. A. Milne & Grzegorz Kulik
“Nowy Testamynt” – “Nowy Testament” po ślōnsku
Przekłod: Gabriel Tobor
“Nowy Testamynt” znojdziesz na zajcie BibliaPoSlasku.pl – wejrzij a poczytej wiyncyj ô tym projekcie.
“Leanderka” – 5 rozprowek po naszymu
Rafał Szyma
“Silesia Noir” – czorny kryminał ô czornym Ślōnsku
Marcin Szewczyk
“Silesia Noir” do kupiynio we ślōnskij ksiyngarni internecowej Silesia Progress 👉 KUKNIJ.
“Wiersze i śpiywki Roberta Burnsa” – poezyjo po ślōnsku
Przekłod: Mirek Syniawa
“Drach” – edycyjo ślōnsko
Szczepōn Twardoch & Grzegorz Kulik
Tela dzisio ôdy mie. Fest Wōm rekōmanduja wszyjskie te ksiōnżki po ślōnsku. Kuknijcie, poczytejcie, ôdfrysznicie se kapka ślōnsko godka. Terozki co? Do ślōnskich ksiōnżek! Winszuja Wōm gryfnej niydzieli i udanego tydnia. Chowcie sie, do zaś!
“Ślōnsko Rozprowka” i “Ślōnski Podcast” to sōm artikle a nagrania po ślōnsku, zrychtowane skuli ôdfryszniynio naszej godki. To je jedna z tajli rychtōnku do Nacyjowego Spisu Wszeôbecnego 2021. Wiyncyj detajli ô spisie znojdziecie na naszej zajcie spis2021.belekaj.eu a na zajcie slonzoki.pl, kaj robiymy społym ze 22 inkszymi ôrganizacyjami pod mianym Ślōnsko Sztama.
Mosz w zocy? Czekosz na nastympne tajle?
⭐ Szrajbnij kōmyntorz! ⭐
szl_Latn szl_Latn szl_Latn szl_Latn szl_Latn szl_Latn szl_Latn szl_Latn oci_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn grn_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn